L 278/8 Az Európai Unió Hivatalos Lapja 2014.9.20. A TANÁCS HATÁROZATA (2014. június 23.) az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásnak az Európai Atomenergia-közösség nevében az Európai Bizottság által történő megkötésének jóváhagyásáról 2014/670/Euratom AZ EURÓPAI UNIÓ TANÁCSA, tekintettel az Európai Atomenergia-közösséget létrehozó szerződésre és különösen annak 101. cikke második bekezdé- sére, tekintettel az Európai Bizottság ajánlására, mivel: (1) — A Tanács 2007. január 22-én felhatalmazta az Európai Bizottságot, hogy tárgyalásokat kezdjen Ukrajnával a part- nerségi és együttműködési megállapodást () felváltó, az Európai Unió és Ukrajna közötti új megállapodás megkö- tése céljából. (2) — Figyelembe véve a felek közötti szoros történelmi köteléket és a fokozatosan elmélyülő kapcsolatokat, valamint azon szándékukat, hogy ambiciózus és innovatív módon megerősítsék és elmélyítsék kapcsolataikat, az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megálla- podásról (a továbbiakban: a megállapodás) szóló tárgyalások a megállapodás 2012. évi parafálásával sikeresen lezárultak. (3) — Az Európai Bizottság 2013. május 15-én azt javasolta a Tanácsnak, hogy a megállapodás az Unió nevében kerüljön aláírásra és annak egyes részeit — a megállapodás 486. cikkének megfelelően — a megállapodás egy későbbi időpontban történő megkötéséig ideiglenesen alkalmazzák az Unió és Ukrajna között. (4) — A megállapodás aláírása és megkötése külön eljárás tárgyát képezi az Európai Unióról szóló szerződés, illetve az Európai Unió működéséről szóló szerződés hatálya alá tartozó kérdések tekintetében. (5) — A megállapodás — nevezetesen annak 342. cikke, valamint XXVII. mellékletének a nukleáris kérdésekhez kapcso- lódó részei — az Európai Atomenergia-közösség hatáskörébe tartozó kérdésekre is kiterjed. (6) — Ezért a megállapodást az Euratom-Szerződés hatálya alá tartozó kérdések tekintetében az Európai Atomenergia- közösség nevében is meg kell kötni. (7) — Az Euratom-Szerződés 102. cikke értelmében a megállapodás addig nem léphet hatályba az Európai Atom- energia-közösség vonatkozásában, amíg a tagállamok nem értesítették az Európai Bizottságot arról, hogy a megál- lapodás a kapcsolódó nemzeti jogszabályaik rendelkezéseivel összhangban alkalmazhatóvá vált. (88 — A megállapodásnak az Európai Bizottság által, az Európai Atomenergia-közösség nevében történő megkötését ezért jóvá kell hagyni, ELFOGADTA EZT A HATÁROZATOT: 1. cikk Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásnak az Európai Atomenergia-közösség nevében az Európai Bizottság által történő megkötését a Tanács jóváhagyja ("). () Partnerségi és együttműködési megállapodás az Európai Közösségek és azok tagállamai, valamint Ukrajna között (HL L 49., 1998.2.19., 3. 04. (9 A megállapodás szövegét az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásnak a Preambulum, az 1. cikk, valamint az I., II. és VII. címek rendelkezései tekintetében az Európai Unió nevében történő aláírásáról és ideiglenes alkalmazásáról szóló, 2014. március 17-i 2014/295/EU tanácsi határozathoz (HL L 161., 2014.5.29., 1. o.) csatolták.